Новр-ГӀала

**Новр-ГӀала** () — Нохчийчоьнан гӀала, Невран кӀоштан центр. Кхуллу Новр-ГӀалин йуьртан меттиг.

## Географи

Йуьрт лаьтта Соьлжа-ГӀалан 48 км къилбаседа-малхбузехьа (дуьхьала хилча), Новр-ГӀала цӀерпоштнекъан станцин 4 километр къилба-малхбузехьа.

Малхабале агӀонахь Макан-ГӀала йу, малхабуза агӀора Алпатов-Йурт йу.

Йуьрт Теркан-Куман акъарин тӀехь, Теркан аьрру бердаца йу, хин харшан 1,5 км къилбаседехьа. Теркан йисттехула кхуьу йуькъа хьун, вукха агӀора йуьртан гуо бина дуьй-дерзош долчу латташа.

## Бахархой

; Къоман хӀоттам
2002 шеран ЙерригРоссин бахархой багарбаран жамӀашца йуьртан бахархойн къоман хӀоттам:

## Истори
Цхьаьна версица, дуьххьара Новр-ГӀала хьахийна 1642 шарахь. Цу тӀе, оцу хенахь иза лаьттина Теркан аьтту бердаца. 1715 шарахь Пётр I-чун омарца гӀала дехьайаьккхина аьрру бердан тӀе, ткъа оцу меттигехь тӀаьхьуо йиллина нохчийн эвла Лаха Невре.

Хаало чӀагӀдарш, гӀала йиллина нохчийн эвла лаьттинчохь. Елизаветпольскан гӀалин училищан хьехархочо П. А. Востриковс йаздо цунах лаьцна:
 «ТӀеман чухьолхуш гӀалагӀазкхаша „бросимся на уръ!“ олуш хилла; цундела керла йиллина гӀазакхийн гӀалах нохчаша а, гӀазкхаша а цхьаьна бертахь Наур элира: гӀало лело йолийра ша лаьттачу меттиган цӀе. Амма бакъ хета, гӀалин цӀе схьайаьлла хилар, гӀазакхий кхуза бахкале хиллачу нохчийн эвлан цӀарах».

### XVIII бӀешо
1765 шарахь ГӀизларан алсама ламанхой тӀелатар бахьнехь Екатерина II-гӀачо омар делира Дубовкера Теркан тӀе дехьадаккха Ийдалан гӀазакхийн дакъа, охьаховшабе уьш Мазалкан полк цӀарца Мазалк гӀопан а, гребенскин гӀаланашна а йукъа. ГӀазакхий баьхкира Ийдал тӀиера 1769 шарахь, охьаховшийра Теркан тӀиерачу гӀаланашка Гуьлгани, **Новр-ГӀала**, Ишоре, Макан-ГӀала, Гал-ГӀала. Церан коьртехь вара атаман И. Д. Савельев, полковник даржехь (тӀаьхьа — инарла; дукха хенахь лаьттира Новр-ГӀалахь «Савельевн бошмаш»).

1772 шеран январехь Терка тӀехь гучувелира Пугачёв. Иза хилира Дон тӀиера кхелхина гӀазакхий болу кхаа гӀалахь, царна йукъахь йара Новр-ГӀала а. Кхаа гӀалин (Гуьлгани, Ишоре, Новр-ГӀала) гуламехь баккхий наха реза хилла дийхира Пугачёвга, хьайна тӀелацахьара ахьа Пачхьалкхан ТӀеман Коллеге дехар дан, ахчан алапа а, дуург а, духар а гӀазакхийн Теркан Доьзалан эскаран санна хилийта аьлла (хӀинцца ховшийна донан гӀазакхийн алапа кӀезиг дара, Теркан тӀехь хьалххе бехачу гӀазакхийнчул, ткъа Пугачёв вагӀийтира бухарчу Теркан гӀазакхийнчух шайн хьал дӀатаде аьлла). Пугачёв реза хилира. ГӀазакхаша гулдира цунна новкъана 20 сом, кхаа гӀалин дехар дехар а, Донан эскаран дашан мухар а. Москох воьдуш, 1772 шеран 8 февралехь иза кхечира Мазалке, новкъан оьшург эца. ГӀалара араволуш иза сацийра гӀролерчу гӀазакхаша, схьавалийра Мазалкан комендантан канцеляри. Левича Пугачёвс дери дира, ша ведда лела Дон тӀиера гӀазакхий хилар. ТӀаьхьо цуьнан гӀаролех вада аьтту белира.

 оьрсий-туркойн тӀамехь куьйгаллехь гӀирман ханийн тайпанара калга Шахбаз Герай волу гӀирман гӀезалойн, гӀебартойн цхьаьнатоьхна эскарш, дӀахьажийна долу Хункар-мохк агӀо лаьцна (фактаца оцу хенахь гӀирман Ӏарш тӀехь вара Сахьиб II Герай, оьрсийн агӀора волу), гӀирман хан хиллачу Девлет IV Герайс, вериг а 8 эз. стаг, аьттехьа деира Мазалкан, амма гӀопан штурм йан ца хӀиттира, тӀелетира  Новр-ГӀалин.

ГӀала ларйеш йара куьйгаллехь мазалкан гӀазакхийн хьаькам атаман И. Д. Савельев волу, теркан гӀазакхийн тобано (хьалха ийдалан хиллачу гӀазакхаша), иза дика къевлина йара — гӀалин гуонаха латтан вал бара, доьттина пенаш дара, йаккхий тоьпаш а йара.

Иза бакъдолуш турпалийн тӀом бара, хӀунда аьлчи гӀалин коьрта ницкъаш — могӀарера гӀазакхий — оцу хенахь тӀаме бахна бара, ткъа цӀахь бисинера баккхий нах, зударий, бераш, жима легионан тоба. Шайн гӀала ларйан арабевлира Новр-ГӀалин зударий, цӀиен пхьуьйш доцу кучамаш а йоьхна, цара майранашца а, вежаршца а цхьаьна могӀара йухатухура тӀелетарш. Йуьхьанца зударшна декхар деллера цӀе йаго, силам бохбан, и пенаш тӀиера чубитта тӀелетачарна. Дуьцу, делкъен чорпа йийриш а гӀап ларйан хӀиттира. Цу тӀе зударий белаш тӀе белаш тоьхна къеначу ийдалан гӀазакхашца йуха тухуш бара мостагӀий, мангалашца а, марсашца а вал тӀебевлларш.

ЧӀагӀонехь йара чуьйна йаккхий тоьпаш, уьш хьоле хьаьжжина адамашна тӀехь дӀасатекхош йара. ТӀелетачарна баккхий иэшамаш хилира (800 стаг). Байинчарна йукъахь хилла гӀараваьлла ламанхойн эла *Каргока* Татарханов, цу тӀе цуьнан дакъа дӀа а ца даьхьнера юхабовлучара. Оцуо тешалла до тӀелетарш дика кхерийна хиларх, хӀунда аьлчи церан сийлахь декхар дара беллачеран декъий тӀеман аренара арадаккхар, куьйгалхо хьала а, охьа а.

Новр-ГӀалара тӀом лаьттира дерриг дийнахь, новр-гӀалахой орцане ладугӀуш бара, амма иза ца кхечира. Йерриг а шовзткъа чаккхарма гергахь йара Оьрза-ГӀала, амма цуьнца хаам бацара. Кхин а дуьйцу, Оьрза-ГӀалахь йаккхий тоьпийн гӀовгӀа хазара, амма гӀалахь лаьттачу гӀашлойн полкан баьччана моьттира новр-гӀалахойн цхьа деза де ду фейерверкашца а, герз деттарца а, иштта даздар чӀогӀа хазахеташ вара къена полковник Савельев Иван. Иштта чекхделира де.

Сатасарца, шолгӀачу дийнахь, йуха а йетта йолийра гӀазакхийн йаккхий тоьпаш, амма цӀеххьана мостагӀа йухавала вуьйлира гӀалин гергара. Дуьйцу, гуо бастаран бахьана хилира гӀазакхи Перепорх, цуо калган хӀоттам болу барз тӀехьажийна йоккха тоьпо цуьнан вешийн кӀант вийра. Оцунца калган гӀуо тӀаьхьало гира, кхин ца лиира цигахь виса. Дукха зударшна, Новр-ГӀала ларйарна, мидалш йелира. ТӀаьхьа, и хилам дагабогӀий, гӀазакхаша лерамца олура цунах «*и зударийн деза де*»..

### XIX бӀешо
1804 шарахь Новр-ГӀалин йукъаралло йина Ӏийса пайхамар  варна лерина килс, дечиган гӀишло, ша лаьтташ горгалин гӀишло а йолуш, тӀулган фундамент тӀехь йина зӀаркепара керт а йолуш, гӀалин ахчанах. Йохийна 20-гӀа бӀешеран 30-гӀа шерашкахь. Цуьнан фундамент тӀехь аьхкенан кинотеатр йира.

1820 шарахь Новр-ГӀалахь гӀалагӀазакхийн ахчанах Кавказан асан бӀаьччан инарла-майор К. Ф. Сталан омарца лазарет йира.

### XX бӀешо
1907 шарахь гӀалахь йара керт — 708, бахархой — 4785; 1 килс, 1 шираламастхойн ламазан цӀа, 2 ишкол, 1 маларан цӀа, 29 махлелоран-промыслан меттиг.

1916 шарахь биллира цӀерпоштнекъ.

Россера гражданийн тӀом чекхбаьлчи 1920 шеран мартехь 1860 шарахь дуьйна шена йукъахь Неврен кӀоштан лаьтташ долу Теркан область, дӀайаьккхира.

1921 шеран 20 январехь дӀайаьккхинчу Теркан областан махка тӀехь кхоьллира Ломан АССР а, Теркан губерни а.

1924 шеран 13 февралехь кхоьллира Къилба-Малхбален область йукъ Дон-тӀера-Ростовхь йолуш, керла кхоьллинчу область йукъайахара Теркан губерни, йукъ Георгиевск гӀалахь йолуш, Кубанан-ӀаьржахӀордан область, Донан область, Ставрополан губерни. Оццу шеран 16 октябрехь Къилба-Малхбален областах дӀатуьйхира Къилбаседа Кавказан автономин областаш а, гуонаш а, царна йукъахь Соьлжа-ГӀала а, кхоллабелира цхьаьнатоьхна Къилбаседа-Кавказан мохк.

1924 шеран 2 июнехь Теркан губернех бина Теркан гуонан, шена йукъахь 16 кӀошт йолуш, царна йукъахь дуьххьара кхоьллина **Невран кӀошт**, административан йукъ хилира Новр-ГӀала.

1926 шарахь хиллачу нах багарбаран жамӀашца гӀалахь вехара 4648 стаг, царех оьрсий — 4444.

Амма, 1928 шарахь, рогӀера хийцамаш беш Невран кӀошт дӀайаьккхира. 1930 шарахь дӀабаьккхира Теркан гуо а.

1934 шеран 10 январехь йуха а бийкъира Къилбаседа-Кавказан мохк Азовн-ӀаьржахӀордан мохк а, ша Къилбаседа-Кавказан мохк а коьрта шахьар Пятигорск гӀала а йолуш. Хийцамаш бинчул тӀаьхьа 1935 шеран 23 январехь Къилбаседа-Кавказан махкахь хилира 43 кӀошт, иза хилира Невран кӀошт кхолларан шолгӀа терахь. Оццу шарахь Ставрополь гӀалин цӀе хийцира Ворошиловск гӀала аьлла. Ткъа Серго Орджоникидзе веллачул тӀаьхьа 1937 шарахь Къилбаседа-Кавказан мехкан цӀе хийцира Орджоникидзен мохк аьлла. Орджоникидзен мехкан коьрта шахьар дехьайаьккхира Пятигорск гӀалара Ворошиловск гӀала. Иштта, Невран кӀошт Къилбаседа-Кавказан мехкара дехьаелира Орджоникидзен махка.

Орджоникидзен мохк немцойн-фашистийн махкбаккхархошах мукъабаьккхинчул тӀаьхьа 1943 шарахь Ворошиловск гӀалин шен Ставрополь цӀе йухайерзийра, ткъа Орджоникидзен мехках — Ставрополан мохк бира.

1944 ш. 7 мартехь д.№ 1/853 йолуш арадаьллачу ССРС Лакхарчу Советан Президиуман омарца сацам бира Нохч-ГӀалгӀайн АССР (НГӀАССР) дӀа а йаьккхина, керла административан хӀоттамех. Оцу омарца кхоьллира Грозненски область, цуьнан мохк дуккха а алсама бара хӀинцалерачу Нохчийн Республикин мехкал — цунна чудагӀара хӀинцалера ДегӀастанан а, Ставрополан мехкан дакъош.

1944 шерера 1957 шо кхаччалц Новр-ГӀала а, Невран кӀошт а чуйогӀура Грозненски областан.

1957 шеран 9 январехь даьллачу д.№ 721-4 йолу ССРС Лакхарчу Советан Президиуман даьллачу «Нохч-ГӀалгӀайн АССР РСФСР йукъахь меттахӀотторах а, Грозненски область дӀайаккхарх а» цӀе йолчу омарца Нохч-ГӀалгӀайн АССР меттахӀоттийра коьрта шахьар Соьлжа-ГӀала а йолуш.

Цу тӀе, оцу хенахь абсолютан дукха болу оьрсийн лааме а ца хоьжуш,, кӀошт дӀайелира, хӀинцалера Шелковски кӀоштан мехкаца цхьаьна, меттахӀоттийначу ЧИАССР йукъа.

МеттахӀоттийначу Нохч-ГӀалгӀайн АССР мехкан йара дикка хийцаелла, йохочу хене хьаьжча (1944 шеран 7 мартехь). Кхин а ца магийра ховша арадахале Ӏийначу ГаланчӀожан, ЧӀебарлойн, Шаройн кӀоштийн мехкашка, Итон-Кхаьллан а, Шуьйтан а кӀоштийн цхьацца меттигашка. Иштта ша-тайпа НГӀАССР дайна мехкаш меттахӀиттош, НГӀАССР йукъа делира оьрсий а, кхин вайнеха доцу къаьмнаш деха Невран, Каргалинскин, Шелковски кӀоштийн мехкаш, хьалха Ставрополан мехкан йукъахь хилла.

1957 шерера 1991 шо кхаччалц Новр-ГӀала а, невран кӀошт а йукъайодара НГӀАССР.

1991 шеран декабрера таханлера де кхаччалц кӀош йукъахь йу Нохчийчоьнан.

 
1990-гӀа шераш долалуш алахь меттахӀоттийра православин Ӏийса варна лерина килс, иза лаьттара хиллачу клубан гӀишло чохь.

### XXI бӀешо
2011 шо долалуш хьалха 1937 шарахь йохийна килс лаьттинчохь, Новр-ГӀалахь йан йолийра керла Ӏийса варна лерина килс, иза йан ахча латтийра Оьрсийн цӀестан компани долахь йолу Алтушкин Игора. Килс йина а йаьлла, даздарца дӀайиллира 2017 шеран 4 мартехь.

## Экономика
Советан Ӏедал долуш кхиана бара йуьртабахам, коьртаниг — чагӀар даккхар а, бошмаш лелор а. ГӀалахь йара масех мутт доккху а, консервийн сурсатийн а комбинат. Тахана кемсаш алсама ерш хӀаллакйина, комбинаташ цхьан а болх беш йац.

Болхбеш йу кхузара фермерийн бахаман ассоциаци, цера долахь 8 эзар гектар латта ду.

2021 шеран июнь баттахь Новр-ГӀалин тӀекхочучу меттигехь, некъан аьтту агӀора йиллина Нохчийчохь дуьххьара маьлхан электростанци, цуьнан нуьцкъалалла — 5 МВт йу.

## Оьздангалла а, спорт а
ГӀалахь теркан гӀазакхийн а, нохчийн а колллараллин коллективаш йу (берийн хор «Наурские казачата»). КӀоштан библиотекехь 2015 шеран хьолашца 50 эз. сов жайна ду. Новр-ГӀалин йуккъерачу ишколан шен истории йу 1911 шерера дуьйна йогӀуш (Невран кӀоштахь йиллина хьалхара ишкол).

### Спортан кхолламаш
''Хьост  (кхин дерг ца гайтинехь).
* Спортан клуб «Рамзанан» филиал
* ССРС спортан хакъдолу говзанчан, масийттаза дуьненан чемпион хилла волчу Дугучиев Исламан цӀарах йолу грекийн-руман охьатохарех латаран центр
* ССРС а, РСФСР а грекийн-руман охьатохарех латаран хьакъдолчу тренеран Умаров Пойзаллин цӀарах спортан-диканашдаран центр
* Спортан мотоклуб
* Футболан клуб «Спартак-Наур»
* Футболан клуб «Строитель-Наур»
Ший а ловзуш йара КЪФО футболъезархойн лигехь.

## Оьрсийн православин килс
* Ӏийса пайхамар винчу дийнан цӀарах килс.

## Сийлахь меттигаш
Новр-ГӀалахь йисина хӀинца а гӀазакхийн шира хӀусмаш, ишкол, дарбанан цӀа 1912 шеран, советийн муьрера клуб. Иштта сийлаллашна йукъа тоха мегар ду гӀалин гуонахьара ножан хьаннаш Теркан йисттехула йолу. ГӀалахь йу паркан зона, мотодром, шиъ стадион.


Здание районной администрации.jpg|КӀоштан администрацин гӀишло
Спорткомплекс им.Ислама Дугучиева.jpg|Новр-ГӀалара Дугучиев Исламан цӀарах йолу спортан комплекс
ГБУ "ЦЗН Наурского района".jpg|Новр кӀоштан бахархойн белхан гӀуллакхан центр
Комплексный центр социального обслуживания населения.jpg|Новр кӀоштан Бахархойн социалан хьашташ кхочушдаран комплексан центр
Наурская поликлиника.jpg|Новр-ГӀалин поликлиника
СОШ №1 ст.Наурская.jpg|Новр-ГӀалин №1 йолу ишкол
Новр-ГIалин №2 йолу ишкол.jpg|Новр-ГIалин №2 йолу ишкол
Новран а, Теркан а, Шелковскан а кӀоштийн коьрта пошт.jpg|Новран а, Теркан а, Шелковскан а кӀоштийн коьрта пошт
Наурский Бизнес-Центр.jpg|Бизнес-Центр
Керла йоьгӀна килс.jpg|Керла йоьгӀна килса
Новр-ГӀалин №3 йолу ишкол.jpg|Новр-ГӀалин №3 йолу ишкол
Республикин хи дилларан а, татолаш дахкаран а урхалла, Новр-ГӀалин филиал.jpg|Республикин хи дилларан а, татолаш дахкаран а урхалла, Новр-ГӀалин филиал
Наурская районная библиотека.jpg|Библиотека
Аллея в Науре.jpg|Новр-ГӀалара аллей
Здание бывшей библиотеки.jpg|Библиотека хилла гӀишло
Райсуд.jpg|КӀоштан суд
Наурский и Надтеречный РВК.jpg|Новран а, Теркан а кӀоштийн тӀеман комиссариат
Пиццерия в Науре.jpg|Пиццери


## ГӀарабевлла новргӀалхой
* Безуглов Эдуард — Россин спортан медицинан а, медицинан реабилитацин а лор, хирург. Къоман футболах ловзарехь Россин гулйина командан коьрта лор, РФСн медицинан комитетан председатель, Хьалхара Москохан пачхьалкхан медицинан И. М. Сеченовн цӀарах йолу университетан спортан медицинан а, реабилитологин а кафедран хьехархо;
* Джабраилов, Рустам (1974 шеран 18 июнь) — культурист, дуьненан, Европин, Россин чемпион, Россин дуьненайукъара классан спортан говзанча;
* Евдокимов, Николай Иванович — граф, оьрсийн инарла, Кавказ къарйарехь ладаме гӀуллакххо;
* Зверев, Фёдор Трофимович — гӀазакхийн есаул, Сийлахь Георгийн IV классан орденан кавалер, Хьалхарчу дуьненан тӀеман тӀеман лётчик, Гражданийн тӀеман декъашхо, мухажир;

## Бахархой

йуьртара бахпархой къоман хӀоттам 2010 шеран ЙерригРоссин бахархой багарбаран терхьашца:

## Комм


## Билгалдахарш

Категори:Невран кӀоштан нах беха меттигаш
Категори:Нохчийчоьнан гӀаланаш